זכויות להט"ב בדלאוור

זכויותיהם של לסביות, הומוסקסואלים, טרנסג'נדרים וביסקסואלים (להט"ב) במדינת דלאוור שבארצות הברית התקדמו משמעותית במאה ה־21, וכיום דלאוור נחשבת לאחת המדינות הליברליות והסובלניות ביותר כלפי להט"בים בארצות הברית ובעולם. זוגות חד־מיניים מורשים לאמץ ילדים במדינה החל משנת 2012, ונישואים חד־מיניים חוקיים משנת 2013. חוקי דלאוור אוסרים אפליה על רקע נטייה מינית או זהות מגדרית במקומות עבודה, בדיור ובכל התחומים האחרים. כמו כן, טיפולי המרה אינם חוקיים עבור קטינים. בעבר היו קיימים בדלאוור (כמו בכל מדינות ארצות הברית) חוקים שאסרו מעשי סדום. חוקים אלה אסרו, בין היתר, פעילות מינית בין בני אותו המין. מדינת דלאוור ביטלה את החוקים הללו ביולי 1972, והביטול נכנס לתוקף ב־1 בינואר 1973. במרץ 2011 העלו דייוויד סוקולה ומלאני ג'ורג' (שני סנאטורים במדינת דלאוור) הצעת חוק שמטרתה להכיר בזוגיות חד־מינית במסגרת איחוד אזרחי. הצעת החוק עברה בבתי המחוקקים. מושל דלאוור, ג'ק מרקל, חתם על החוק ב־11 במאי 2011, וב־1 בינואר 2012 המדינה החלה להכיר באיחוד אזרחי עבור זוגות חד־מיניים. מנגנון האיחוד האזרחי העניק לזוגות חד־מיניים את אותן הזכויות, היתרונות, ההגנות והמחויבויות שהוענקו לזוגות הטרוסקסואלים נשואים, אך הגדרת הנישואים במדינה לא שונתה והמשיכה לאפשר נישואים בין גבר ואישה בלבד. בשנת 2012 מדינת דלאוור הנפיקה לפחות 565 רישיונות של איחוד אזרחי. כמות זו הייתה גדולה יותר משמעותית מהציפייה של התומכים בחוק. במרץ 2012 אמר המושל ג'ק מרקל שהחקיקה של נישואים חד־מיניים בדלאוור היא "בלתי נמנעת", והעריך שחקיקה כזו תעבור בבתי המחוקקים בשנים הקרובות. בספטמבר 2012 אמר פיטר שוורצקוף, נציג בבית הנבחרים של דלאוור, שהוא מצפה מהרשות המחוקקת להצביע על חוק המתיר נישואים חד־מיניים בשנת 2013. שוורצקוף ציין שיתמוך בחוק, אך לא היה בטוח האם החקיקה תעבור בבתי המחוקקים. ב־23 באפריל 2013 בית הנבחרים של דלאוור אישר הצעת חוק שנועדה לאפשר נישואים חד־מיניים במדינה ברוב של 23–18. הסנאט של דלאוור אישר את הצעת החוק שבועיים לאחר מכן ברוב של 12–9, והמושל ג'ק מרקל חתם על החוק באותו היום. החוק נכנס לתוקף ב־1 ביולי 2013, וביום זה נערך טקס החתונה החד־מינית הראשונה במדינה. מדינת דלאוור מתירה לכל אדם שאינו נשוי וכן לכל הזוגות הנשואים לאמץ ילדים. כמו כן, המדינה מאפשרת לאמץ את הילד של בן או בת הזוג החל מאוקטובר 2001. החל משנת 2012, זוגות חד־מיניים הרשומים באיחוד אזרחי זכאים לאותן זכויות האימוץ שלהן זכאים זוגות הטרוסקסואלים. יתר על כן, זוגות לסביות בדלאוור מורשות להיעזר בטיפולי הפריה חוץ־גופית על מנת להיכנס להיריון, וזוגות הומוסקסואלים רשאים להיעזר בפונדקאות. המדיניות של אוניברסיטת דלאוור אוסרת אפליה והטרדה על רקע נטייה מינית החל משנת 1990. ב־11 באוגוסט 2009 הוציא מושל דלאוור, ג'ק מרקל, צו מנהלי שמגן על עובדים ממשלתיים במדינה מפני אפליה על רקע נטייה מינית או זהות מגדרית. בשנת 2009 בתי המחוקקים של דלאוור אישרו חוק האוסר אפליה על רקע נטייה מינית במקומות עבודה, בדיור, בשירותים ציבוריים ובכל התחומים האחרים. בשנת 2013 בתי המחוקקים של המדינה אישרו חוק דומה שאוסר אפליה על רקע זהות מגדרית. החל מ־26 במרץ 2016, חוקי דלאוור אוסרים אפליה על רקע זהות מגדרית בחוזי ביטוח בריאות. איסור האפליה כולל אנשים שעברו ניתוח לשינוי מין. חוקי מדינת דלאוור אוסרים בריונות על רקע נטייה מינית או זהות מגדרית. חוק פשעי השנאה של דלאוור כולל פשעים שנעשו על רקע נטייתו המינית של הקורבן החל משנת 2001. החל משנת 2013, החוק כולל גם פשעים שנעשו על רקע זהותו המגדרית של הקורבן. טרנסג'נדרים בדלאוור מורשים לשנות את מגדרם בתעודת הזהות. לשם כך, יש צורך בהצהרה חתומה של רופא מוסמך. החל מ־11 בפברואר 2017, חוקי המדינה אינם דורשים לעבור ניתוח לשינוי מין כדי להנפיק תעודת לידה מתוקנת עם המין החדש. במקום זאת, נדרשת רק הצהרה של רופא המאשרת שמבקש שינוי המין עבר טיפולים כירורגיים, טיפולים הורמונליים, טיפולים פסיכולוגיים או טיפולים רפואיים אחרים הנחוצים לתהליך שינוי המין. בשנת 2015 האספה המחוקקת של דלאוור אישרה חוק המאפשר לאסירים לשנות את שמם הפרטי בתעודת הלידה, כך שיתאים לזהותם המגדרית. לפני כן, אסירים בדלאוור הורשו לשנות את שמם הפרטי רק מסיבות של אמונה דתית. מושל דלאוור ג'ק מרקל חתם על החוק ב־25 ביוני 2015, והחוק נכנס לתוקף באופן מיידי. בהתאם למדיניות הפדרלית של ארצות הברית, גברים המקיימים יחסי מין עם גברים מורשים לתרום דם בתנאי שלא קיימו יחסי מין עם גברים במשך שנה לפחות. בשנת 2017 בתי המחוקקים של דלאוור אישרו חוק המאפשר לנשאי HIV לתרום דם לנשאי HIV אחרים. המושל ג'ון קרני חתם על החוק ב־25 באפריל 2017, והחוק נכנס לתוקף ב־1 בינואר 2018. ב־17 במאי 2017 הסנאט של מדינת דלאוור אישר הצעת חוק שאוסר לבצע טיפולי המרה עבור קטינים. הצעת החוק עברה ברוב של 12–3. בית הנבחרים של המדינה אישר את החוק ב־7 ביוני 2018 ברוב של 24–14. מושל דלאוור ג'ון קרני חתם על החוק ב־23 ביולי 2018, והחוק נכנס לתוקף באותו היום. סקר שנערך בשנת 2017 על ידי המכון הציבורי לחקר דת (PRRI) מצא ש־58% מתושבי דלאוור תומכים בנישואים חד־מיניים, בעוד ש־27% מתנגדים ו־15% לא בטוחים או מחזיקים בעמדה נייטרלית. אותו הסקר מצא ש־68% מתושבי דלאוור תומכים בחוקים האוסרים אפליה על רקע נטייה מינית או זהות מגדרית, בעוד ש־21% מתנגדים לחוקים כאלה. זאת ועוד, הסקר מצא ש־60% מהתושבים סבורים שאין לאפשר לעסקים לסרב להעניק שירותים להומוסקסואלים וללסביות מטעם אמונה דתית, בעוד ש־28% סבורים שיש לאפשר לעסקים לעשות זאת. מדיה וקבצים בנושא להט"ב בדלאוור בוויקישיתוף The History of Sodomy Laws in the United States, באתר glapn.org‏, 11 באוגוסט 2004 Delaware, באתר National Center for Transgender Equality Victory: Delaware becomes the 14th state to modernize birth certificate gender change requirements!, באתר National Center for Transgender Equality‏, 2 בפברואר 2017 SB 121 - Adding Sexual Orientation to Delaware Anti-Discriminatory Laws - Delaware Key Vote, באתר Vote Smart Delaware House committee approves transgender rights bill, באתר וושינגטון בלייד, 12 ביוני 2013 רועי יולדוס רוזנצוייג, ‏דלאוור: המדינה ה-11 בארה"ב לאשר נישואים גאים, באתר ‏מאקו‏, 8 במאי 2013 LGBT Adoption Laws Delaware, באתר lifelongadoptions.com Delaware Enacts Law Protecting Youth from "Conversion Therapy", באתר הקמפיין לזכויות אדם, 23 ביולי 2018 Civil unions to become law in Delaware, באתר whyy.org‏, 15 באפריל 2011 Civil unions become law in Delaware, באתר CNN‏, 12 במאי 2011 Estimating the Economic Boost of Marriage Equality in Delaware, באתר Williams Institute‏, מאי 2013 Delaware governor says gay marriage is "inevitable" in his state, באתר רויטרס, 2 במרץ 2012 Delaware's Presumptive House Speaker, Pete Schwartzkopf, Favors Gay Marriage, באתר On Top Magazine‏, 28 בספטמבר 2012 Delaware House Approves Gay Marriage Bill, באתר cbslocal.com‏, 23 באפריל 2013 Cheers greet Delaware's first same-sex marriage, באתר USA Today‏, 1 ביולי 2013 Delaware Adoption Laws and Policies, באתר adoptivefamilies.com Delaware: Gay Couple Adopts, באתר הניו יורק טיימס, 18 באוקטובר 2001 Gestational Surrogacy in Delaware, באתר Creative Family Connections Delaware; Faculty Broadens University Policy On Harassment, באתר הניו יורק טיימס, 9 בדצמבר 1990 States extend anti-discrimination protections to include sexual orientation and gender identity, באתר Employment Law Daily‏, 9 בדצמבר 2009 Delaware prohibits limits on transgender health coverage, באתר LGBTQ Nation‏, 26 במרץ 2016 School Anti-Bullying, באתר הקמפיין לזכויות אדם Delaware Code Title 11. Crimes and Criminal Procedure § 1304. Hate crimes;  class A misdemeanor G felony F felony E felony D felony C felony B felony A felony, באתר FindLaw Delaware transgenders make bid for equality, באתר USA Today‏, 10 ביוני 2013 Transgender name change bill clears in Legislature, באתר delawareonline.com‏, 16 ביוני 2015 ד"ר איתי גל, החלטה תקדימית בארה"ב: מעתה הומואים יכולים לתרום דם, באתר ynet, 21 בדצמבר 2015 Governor Carney Signs Bill Allowing Organ Donation for HIV-Positive Donors and Recipients, באתר delaware.gov‏, 25 באפריל 2017 SB65, the Gay Conversion Therapy Ban, Passes the Senate, באתר Blue Delaware‏, 18 במאי 2017 Delaware votes to ban conversion therapy, באתר whyy.org‏, 8 ביוני 2018 Public opinion on same-sex marriage by state: Delaware, באתר המכון הציבורי לחקר דת (PRRI) Public opinion on LGBT nondiscrimination laws by state: Delaware, באתר המכון הציבורי לחקר דת (PRRI) Public opinion on religiously based refusals to serve gay and lesbian people by state: Delaware, באתר המכון הציבורי לחקר דת (PRRI) Delaware Age of Consent & Statutory Rape Laws, באתר ageofconsent.net The A.P.A. Ruling on Homosexuality, באתר הניו יורק טיימס, 23 בדצמבר 1973 In 1973, APA Removed Homosexuality From List of Mental Illnesses, באתר הקמפיין לזכויות אדם, 15 בדצמבר 2017 What Is Gender Dysphoria?, באתר האגודה האמריקנית לפסיכיאטריה סוכנויות הידיעות, זה רשמי: חיילים אמריקנים יכולים לצאת מהארון, באתר ynet, 20 בספטמבר 2011